עוד לא כתבה האש בקליפורניה, עוד לא נאמדו ממידי שריפת הענק, עוד לא נקברו המתים וגדי טאוב כבר מפיץ פייק ניוז. בין היתר שיתף כתבה עם תמונה של ברז כיבוי הצבוע בצבעי הגאווה, זאת על רקע הלהבות המשתוללות, ובכתבה נאמר: "סדר עדיפויות בקליפורניה — אין מים בברזי הכיבוי, אך לפחות הם תומכים בלהטב"קים" טאוב גם סיכם את העניין במילים: "הסיפור של קליפורניה בתמונה אחת".

למה גדי טאוב עשה את זה? כי הוא סוכן כאוס פופוליסטי וככזה הוא מקבל במה נרחבת בחינם, כלומר מבלי לטרוח, תודו שזה הרבה יותר קל מאשר לעשות מחקר אקדמי. תמונה אחת, משפט אחד וגדי טאוב מקבל מאמר שלם בדה -מרקר, העיתון של השמאלנים.

ואם כבר מדברים על שמאלנים, מה הדבר הראשון שאמרו על טאוב בכתבה? האם ציינו את השקרים שהוא מפיץ על  האופן בו התקבלו חוקי היסוד בדבר זכויות אדם (שהוא מעולם לא הסביר מה רע בהם), האם ציינו את העובדה שהוא מסתופף בחברת לאומנים קיצונים כמו ויקטור אורבן? ברור שלא, הדבר הראשון שציינו עליו זה שהוא פעם היה הוגה דעות מהבראנז'ה השמאלנית, יענו שמאלני לשעבר.

טאוב איננו היחיד, השמאלנות לשעבר הוא הדבר הראשון שמציינים גם על עירית לינור, אולטרא ימנית, גזענית, הומופובית ובאופן כללי בן אדם ממש רע וגם על הרכש החדש בערוץ ההסתה והתעמולה – משה אליה הכהן, גם הוא גזען ושונא נשים, כפי שאפשר היה ללמוד מדבריו על קמלה האריס.

אפשר היה לרגע לטעות ולחשוב שציון שיוך העבר דומה לאופן בו חוזרים בתשובה מציינים את עברם הלא דתי ואת כברת הדרך שעברו, רק שבניגוד לחוזרים בתשובה טאוב, לינור ואליה הכהן משתמשים בשיוך העבר כסמל סטטוס בעזרתו הם יכולים להתנשא על הימין ולומר לו – אנחנו טובים מכם, משכילים מכם, חכמים מכם וידענים מכם, וודאי לא נבערים מדעת כמותכם, ועוד הוא משמש אותם כדי לסמן את הדרך חזרה, אם וכאשר הם יצטרכו לעשות אותה, שהרי הם אומנם גזענים ורעים אבל עוד יותר מכך הם אופורטוניסטים כלומר הם יודעים היטב איפה מרוחה החמאה.

למה טאוב ושות' נאחזים בסמל הסטטוס "שמלאנים לשעבר" זה ברור, למה כתבה שמציגה את מה שהם באמת נדרשת לעניין הזה על אף שחלפו עשרות שנים מאז שהם החליפו זהותם? למה לשתף בגניבת הדעת הזו? למה לתת להם את העונג שבהצגתם כשמאלני מחמד של הימין המשיחי זה שכל מה שיש לו במתחתו זה שנאה במסווה של אהבה? הם עושים זאת תמורת כסף ופרסום, זה מה שהם עשו כשזה השתלם להם כשהשמאל היה בשלטון וזה מה שהם עושים כשהימין בשלטון, זו ההגדרה של אופורטוניזם.

חלילה אינני מזלזלת בכך שטאוב הוא באמת גזען, לאומן והומופוב אבל טאוב הוא אחד שיודע היטב איפה החמאה מרוחה והוא, עם כל הכבוד לימין ולערכיו לא יוותר על נהנתנות, על כסף, נו אתם יודעים, על ערכי "העגלה הריקה", כי זה כל מה שהוא, אופורטוניסט בשקל.